 

**בבית הדין הצבאי המחוזי**

**במחוז שיפוטי מטכ"ל**

**בפני השופטת: סא"ל רינת לוי מוסקוביץ'**

**בעניין: התובע הצבאי (ע"י ב"כ, קמ"ש ארטיום נאורוב)**

**נגד**

**הנאשמת:X/XXX טוראי ה' כ' (ע"י ב"כ, סרן נתנאל אזולאי)**

**הכרעת - דין**

על פי הודאתה, מורשעת הנאשמת בעבירה של היעדר מן השירות שלא ברשות, לפי סעיף 94 לחוק השיפוט הצבאי, התשט"ו - 1955, בגין כך שנעדרה מיחידתה XXX מיום 06.01.2021 ועד יום 14.08.2023 למשך 951 ימים, בהתאם לכתב האישום ולפרטים הנוספים.

1. **ניתנה היום, כ"א באלול תשפ"ג, 07.09.2023, והודעה בפומבי ובמעמד הצדדים.**

**\_\_\_\_\_\_\_\_\_\_\_**

**שופטת**

**גזר - דין**

הנאשמת הורשעה על פי הודאתה בעבירה של היעדר מן השירות שלא ברשות, על כי נעדרה מיחידתה XXX לתקופה בת 951 ימים, אשר הסתיימה בהתייצבותה.

הצדדים הגיעו להסכמה בדבר עונשה של הנאשמת, המתחשבת בהתייצבותה, בנסיבותיה המורכבות מאוד מבית, בוויתור ההגנה על טענות ראייתיות ובתקופת החגים הקרבה ובאה.

בנסיבות אלה וחרף קולת ההסדר, מצאתי לכבד את עתירתם המשותפת של הצדדים ולאמצו, תוך גזירת מאסר מותנה מרתיע.

ההגנה ביקשה כי הנאשמת תובא בשנית בפני וה''ל. הוסבר, כי הנאשמת עמדה בפני וה''ל אתמול, על בסיס המלצת הקב''ן וזו מצאה להתאים לה תנאי שירות מקלים אך לא נדרשה ולא עיינה במלוא המסמכים הרפואיים. התביעה לא ראתה טעם בהבאת עניינה של הנאשמת לאותה וה''ל בשנית.

**בנסיבות אלה, מצאתי להורות כי כלל המסמכים הנדרשים יועברו על ידי הסנגור לסגן ר' א' המתבקש להביאם במלואם בפניי הוועדה אשר דנה בעניינה של הנאשמת, המתבקשת לשקול בשנית את החלטתה בראי המסמכים.**

**על הנאשמת נגזרים, אפוא, העונשים הבאים:**

1. **חמישים ושניים (52) ימי מאסר לריצוי בפועל, שיימנו החל מיום מעצרה.**
2. **עונש מאסר מותנה בן שבעים וחמישה (75) ימים למשך שנתיים (2), שלא תעבור עבירה לפי סעיף 92 או 94 לחוק השיפוט הצבאי, התשט"ו - 1955.**

**העתק הפרוטוקול לסגן ר' א'.**

1. **זכות ערעור כחוק.**
2. **ניתן היום, כ"א באלול תשפ"ג, 07.09.2023, והודע בפומבי ובמעמד הצדדים.**

**\_\_\_\_\_\_\_\_\_\_\_**

**שופטת**

נערך על-ידי: ס.ש

בתאריך: 03/10/2023

חתימת המגיה: סגן שיר בן-ארמון